# María Pe Pereira

María Pe Pereira (Burgos, 1981) és una matemàtica, investigadora i professora universitària espanyola. Fou la primera dona a rebre el Premi José Luis Rubio de Francia, atorgat per la Reial Societat Matemàtica Espanyola, que reconeix la seva trajectòria investigadora.

## Trajectòria

Pe va néixer a Burgos l'any 1981. Es va llicenciar en Matemàtiques a la Universitat Complutense de Madrid on s'hi va doctorar el 2011. La seva tesi doctoral, dirigida per Javier Fernández de Bobadilla, resolia de manera unificada el problema plantejat el 1968 pel matemàtic i Premi Nobel d'Economia, John Forbes Nash, per a singularitats de superfície quocient. Pe hi introduïa tècniques i enfocaments nous, que poden emprar-se en contextos més generals. El resultat es va publicar el 2012 a Annals of Mathematics, una de les revistes de referència de l'àmbit matemàtic.
L'any 2012 va esdevenir investigadora postdoctoral a l'Institut de Matemàtiques del Campus de Jussieu, a París i investigadora convidada de la Universitat de Lille. Un any després es va incorporar a l'Institut de Ciències Matemàtiques, també com a investigadora postdoctoral.
És investigadora i professora del departament d'Àlgebra, Geometria i Topologia de la Facultat de Matemàtiques de la Universitat Complutense de Madrid i membre de l'Institut de Matemàtica Interdisciplinària, de la mateixa institució.
El 2013 va ser conferenciant plenària al congrés biennal RSME2013, celebrat a Santiago de Compostel·la.

## Reconeixements

L'any 1998 va obtenir la medalla d'or en l'Olimpíada Matemàtica Espanyola i un any després va aconseguir la de bronze. El 2012 va ser distingida amb el Premi José Luis Rubio de França de la Reial Societat Matemàtica Espanyola, que reconeix i promou la trajectòria investigadora dels joves matemàtics menors de 32 anys. El premi, patrocinat per la Universitat de Saragossa i la Universitat Autònoma de Madrid, l'atorgava per un jurat internacional, presidit per Jesús Bastero. Va ser la primera dona a obtenir aquest reconeixement i l'única fins a l'edició de 2019, en què la guanyadora va ser la la matemàtica María Ángeles García Ferrero.

## Referències

* ↑ «María Pe Pereira, Premio José Luis Rubio de Francia 2012» (en castellà). Real Sociedad Matemática Española, 28-05-2013. [Consulta: 30 desembre 2024].
* 1 2 3 «La burgalesa María Pe Pereira, primera mujer galardonada con el Premio José Luis Rubio de Francia» (en castellà). Diario de Burgos, 29-05-2013. [Consulta: 20 juliol 2020].
* ↑ PAÍS, EL (14 de març de 2011). «Solución española para un problema de John Nash» (en castellà). El País. ISSN 1134-6582. Consulta el 6 de març de de 2024.
* ↑ Pe Pereira, Maria (en castellà) Sobre el probrema de Nash para las singularidades de superficie cociente. Universidad Complutense de Madrid, 2011 [Consulta: 6 març 2021].
* 1 2 López, Nerea Diez. «María Pe Pereira, Premio José Luis Rubio de Francia 2012» (en castellà). Real Sociedad Matemática Española, 28-05-2013. [Consulta: 20 juliol 2020].
* ↑ «María Pe Pereira recibe el premio José Luis Rubio de Francia al mejor matemático español joven» (en castellà). Matemáticas y sus fronteras, 30-05-2013. [Consulta: 20 juliol 2020].
* ↑ Burgos, Diario de. «"Las matemáticas ayudan a entender y mejorar el mundo"» (en castellà). Diario de Burgos, 10-06-2020. [Consulta: 20 juliol 2020].
* ↑ «Las científicas no somos un grupo de chicas» (en castellà). El Diario, 11-02-2020. [Consulta: 20 juliol 2020].
* ↑ «Reportaje | Las mentes matemáticas mueven el mundo» (en castellà). [Consulta: 20 juliol 2020].
* ↑ «Javier Fernández de Bobadilla nos habla sobre la conjetura de Nash» (en castellà). Gaussianos, 11-04-2011. [Consulta: 20 juliol 2020].
* ↑ «María Ángeles García Ferrero, Premio José Luis Rubio de Francia 2019 de la Real Sociedad Matemática Española» (en castellà), 01-07-2020. [Consulta: 20 juliol 2020].